9. การจัดการ

9.1 โครงสร้างการจัดการ

คณะกรรมการ

โครงสร้างกรรมการบริษัทฯ ประกอบด้วย คณะกรรมการบริษัท และคณะกรรมการบริหาร
รวมทั้งคณะกรรมการชุดย่อย 3 คณะ ได้แก่ คณะกรรมการตรวจสอบ
คณะอนุกรรมการกำหนดค่าตอบแทน และ คณะอนุกรรมการสรรหา

1. คณะกรรมการบริษัท

  ณ วันที่ 24 กุมภาพันธ์ 2548 คณะกรรมการบริษัท ประกอบด้วย

  1. ดร.ชัยวัฒน์ วิบูลย์สวัสดิ์ ประธานกรรมการ

  2. นางบุษบา ดามาพงศ์ กรรมการ

  3. นายสุรเธียร จักรธรานนท์ กรรมการ

  4. นางเพ็ญโสม ดามาพงศ์ กรรมการ

  5. นางสาวปราณี เวชพฤกษ์พิทักษ์ กรรมการ

  6. นายพงศ์กิจ สุทธพงศ์ กรรมการ

  7. นายกริช อัมโภชน์ กรรมการอิสระ

  8. นายรัฐ กิตติเวชโอสถ กรรมการอิสระ

  9. นายสมพงศ์ นครศรี กรรมการอิสระ

กรรมการผู้มีอำนาจลงนามผูกพันบริษัทฯ ได้แก่ นางบุษบา ดามาพงศ์ นายสุรเธียร จักรธรานนท์
นางเพ็ญโสม ดามาพงศ์
กรรมการสองในสามคนนี้ลงลายมือชื่อร่วมกันและประทับตราสำคัญของบริษัทฯ

เลขานุการคณะกรรมการบริษัท ได้แก่ นายสุรเธียร จักรธรานนท์

ผู้ช่วยเลขานุการคณะกรรมการบริษัท ได้แก่ นายสมบูรณ์ คุปติมนัส

กรรมการอิสระ มีบทบาทสำคัญ ต่อการกำกับดูแลกิจการที่ดี กล่าวคือ
ต้องสามารถแสดงความเห็นหรือรายงานได้อย่างเสรีตามภารกิจที่ได้มอบหมาย เช่น
การทำหน้าที่เป็นกรรมการตรวจสอบ กรรมการกำหนดค่าตอบแทน กรรมการสรรหา
โดยต้องไม่คำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใด ๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ดังนั้น ผู้ที่จะทำหน้าที่เป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระ

ตามที่ตลาดหลักทรัพย์แห่งประเทศไทยได้กำหนดดังนี้

1)  ถือหุ้นไม่เกินร้อยละ 4 ของทุนชำระแล้วของบริษัท บริษัทในเครือ บริษัทร่วม บริษัทที่เกี่ยวข้อง

2)  เป็นกรรมการที่ไม่มีส่วนร่วมในการบริหารงาน ไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่

3)  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัท
    บริษัทในเครือ บริษัทร่วม บริษัทที่เกี่ยวข้อง

4)  ไม่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่

5)  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

ขอบเขตอำนาจหน้าที่ของคณะกรรมการบริษัท

  1. ต้องปฏิบัติหน้าที่ให้เป็นไปตามกฎหมาย วัตถุประสงค์
  และข้อบังคับของบริษัทฯตลอดจนมติที่ประชุมผู้ถือหุ้น
  เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ เช่น
  เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย หรือ
  ตามที่หน่วยงานราชการอื่น ๆ กำหนด เป็นต้น

  2. กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

  3. กำหนดนโยบาย และทิศทางการดำเนินงานของบริษัทฯ
  และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

  4. พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
  อำนาจการบริหารและรายการอื่นใดที่กฎหมายกำหนด

  5. ประเมินผลการปฏิบัติงานและกำหนดค่าตอบแทนของฝ่ายบริหาร

  6. รับผิดชอบต่อผลประกอบการและการปฏิบัติงานของฝ่ายบริหาร
  โดยให้มีความตั้งใจและความระมัดระวังในการปฏิบัติงาน

  7. จัดให้มีระบบบัญชี การรายงานทางการเงินและการสอบบัญชีที่เชื่อถือได้ รวมทั้งดูแลให้มี

  กระบวนการในการประเมินความเหมาะสมของการควบคุมภายในและการตรวจสอบภายใน

  ให้มีประสิทธิภาพและประสิทธิผล การบริหารการจัดการความเสี่ยง การรายงานทางการเงิน
  และการติดตามผล

  8. ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

  9. กำกับดูแลกิจการให้มีการปฏิบัติงานอย่างมีจริยธรรม

10. รายงานความรับผิดชอบของคณะกรรมการบริษัทในการจัดทำรายงานทางการเงิน โดยแสดง

ควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ ตาม

นโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศ

  ไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ ภายใต้การควบคุมของ

  คณะกรรมการหรืออาจมอบอำนาจเพื่อให้บุคคลดังกล่าวมีอำนาจ ตามที่คณะกรรมการเห็น

  สมควรและภายในระยะเวลาที่คณะกรรมการเห็นสมควร ซึ่งคณะกรรมการอาจยกเลิกเพิก

  ถอนเปลี่ยนแปลงหรือแก้ไขอำนาจนั้น ๆ ได้

ทั้งนี้ คณะกรรมการบริษัท
ได้มอบหมายให้คณะกรรมการบริหารให้มีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
ซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

2. คณะกรรมการบริหาร

  ณ วันที่ 24 กุมภาพันธ์ 2548 คณะกรรมการบริหาร ประกอบด้วย

  1. นางบุษบา ดามาพงศ์ ประธานกรรมการบริหาร

  2. นายสุรเธียร จักรธรานนท์ กรรมการบริหาร

  3. นางสาวปราณี เวชพฤกษ์พิทักษ์ กรรมการบริหาร

  4. นายพงศ์กิจ สุทธพงศ์ กรรมการบริหาร

คณะกรรมการบริษัท มอบหมายอำนาจหน้าที่ให้คณะกรรมการบริหาร ดังนี้

  1. กำหนดนโยบาย ทิศทาง กลยุทธ์
  และโครงสร้างการบริหารงานหลักในการดำเนินธุรกิจของบริษัทฯ
  ที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อผู้ถือหุ้นเพื่อเสนอให้คณะกรรมการบริษัทเห็นชอบ

  2. กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
  เพื่อเสนอให้คณะกรรมการบริษัทเห็นชอบ

  3. ตรวจสอบ ติดตามการดำเนินนโยบาย และแนวทางการบริหารงานด้านต่าง ๆ
  ของบริษัทฯที่กำหนดให้เป็นไปอย่างมีประสิทธิภาพ เอื้อต่อสภาพการดำเนินธุรกิจ

  4. ตรวจสอบติดตามผลการดำเนินงานของบริษัทฯที่กำหนดให้เป็นไปตามแผนธุรกิจที่ได้รับอนุมัติไว้

  5. พิจารณาโครงการลงทุนขนาดใหญ่ของบริษัทฯที่กำหนด

  6. ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
  ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
  เพื่อประโยชน์ในการดำเนินกิจการของบริษัทฯ ภายใต้อำนาจวงเงินที่ได้กำหนดไว้

  7. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

3. คณะกรรมการตรวจสอบ

  ณ วันที่ 24 กุมภาพันธ์ 2548 คณะกรรมการตรวจสอบ ประกอบด้วย

  1. นายกริช อัมโภชน์ ประธานกรรมการตรวจสอบ

  2. นายรัฐ กิตติเวชโอสถ กรรมการตรวจสอบ

  3. นายสมพงศ์ นครศรี กรรมการตรวจสอบ

คณะกรรมการตรวจสอบ มีหน้าที่กำกับดูแลการดำเนินงานของบริษัทฯ ให้เกิดความชัดเจนในด้านการบริหารงานด้วยความซื่อสัตย์ สุจริต ทั้งนี้ได้รับมอบหมายจากคณะกรรมการบริษัท ให้มีอำนาจหน้าที่ดังนี้

  1. สอบทานให้บริษัทฯมีรายงานทางการเงินที่ถูกต้องตามที่ควร
  ตามมาตรฐานบัญชีที่รับรองโดยทั่วไป และมีการเปิดเผยอย่างเพียงพอ

  2. สอบทานให้บริษัทฯมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล

  3. สอบทานให้บริษัทฯมีการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ฯ หรือกฎหมายอื่นใดที่เกี่ยวข้องกับธุรกิจของบริษัทฯ

  4. พิจารณาคัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  พิจารณาสอบทานและให้ความเห็นต่อการเข้าทำรายการที่เกี่ยวโยงกันของบริษัทและบริษัทย่อยให้เป็นไปตามประกาศ
    ข้อกำหนดและแนวทางปฏิบัติที่เกี่ยวข้องของตลาดหลักทรัพย์แห่งประเทศไทย

  7. สอบทานให้บริษัทฯมีระบบการบริหารความเสี่ยง (Risk Management)
  ที่เหมาะสมและมีประสิทธิผล

  8. สอบทานและให้ความเห็นต่อแผนตรวจสอบภายใน
  การปฏิบัติงานของสำนักงานตรวจสอบภายใน และประสานงานกับผู้สอบบัญชี

  9. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

10. รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่าง

น้อยปีละ 4 ครั้ง

11. ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเชิญให้

  ฝ่ายจัดการผู้บริหาร หรือพนักงานของบริษัทฯ ที่เกี่ยวข้องมาให้ความเห็น ร่วมประชุม

  หรือส่งเอกสารที่เห็นว่าเกี่ยวข้องจำเป็น

12. ให้มีอำนาจว่าจ้างที่ปรึกษา หรือบุคคลภายนอกตามระเบียบของบริษัทฯมาให้ความเห็น

  หรือคำปรึกษาในกรณีจำเป็น

4. คณะอนุกรรมการกำหนดค่าตอบแทน

  ณ วันที่ 24 กุมภาพันธ์ 2548 คณะอนุกรรมการกำหนดค่าตอบแทน ประกอบด้วย

  1. นายรัฐ กิตติเวชโอสถ ประธานอนุกรรมการกำหนดค่าตอบแทน

  2. นายสมพงศ์ นครศรี กรรมการกำหนดค่าตอบแทน

  3. นางสาวปราณี เวชพฤกษ์พิทักษ์ กรรมการกำหนดค่าตอบแทน

คณะอนุกรรมการกำหนดค่าตอบแทน มีอำนาจหน้าที่ ดังนี้

  1. จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัท
  และผู้บริหารระดับสูงเพื่อเสนอให้คณะกรรมการบริษัทพิจารณาอนุมัติ และ/หรือ
  นำเสนอต่อที่ประชุมผู้ถือหุ้นอนุมัติตามแต่กรณี

  2. พิจารณากำหนดค่าตอบแทนที่จำเป็นและเหมาะสม
  ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
  และผู้บริหารระดับสูงของบริษัทฯ ในแต่ละปี เพื่อเสนอให้คณะกรรมการบริษัทพิจารณาอนุมัติ
  และ/หรือ เพื่อนำเสนอต่อที่ประชุมผู้ถือหุ้นอนุมัติตามแต่กรณี

  3. คณะอนุกรรมการกำหนดค่าตอบแทน
  มีหน้าที่ให้คำชี้แจงตอบคำถามเกี่ยวกับค่าตอบแทนของคณะกรรมการบริษัท
  และผู้บริหารระดับสูงในที่ประชุมผู้ถือหุ้น

5. คณะอนุกรรมการสรรหา

  ณ วันที่ 24 กุมภาพันธ์ 2548 คณะอนุกรรมการสรรหา ประกอบด้วย

  1. นายรัฐ กิตติเวชโอสถ ประธานอนุกรรมการสรรหา

  2. นายสมพงศ์ นครศรี กรรมการสรรหา

  3. นางสาวปราณี เวชพฤกษ์พิทักษ์ กรรมการสรรหา

คณะอนุกรรมการสรรหา มีอำนาจหน้าที่ ดังนี้

  1. กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัทฯ

  2. พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการ
  เพื่อเสนอคณะกรรมการบริษัท พิจารณาอนุมัติ และ / หรือ
  เสนอขออนุมัติต่อที่ประชุมผู้ถือหุ้นแล้วแต่กรณี

  3.
  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลง
  รวมทั้งกำหนดหลักเกณฑ์ในการสรรหาผู้บริหารระดับสูง

6. คณะผู้บริหารและผู้มีอำนาจควบคุม

ณ วันที่ 24 กุมภาพันธ์ 2548
บริษัทฯมีผู้บริหารและผู้มีอำนาจควบคุมตามคำนิยามของสำนักงานคณะกรรมการกำกับหลักทรัพย์
และตลาดหลักทรัพย์ ดังนี้

  1. นางบุษบา ดามาพงศ์ ประธานกรรมการบริหาร

  2. นายสุรเธียร จักรธรานนท์ กรรมการผู้อำนวยการ

  3. นายพรชัย ศรีประเสริฐ ผู้ช่วยกรรมการผู้อำนวยการ

  4. นายอรรถพล สฤษฎิพันธาวาทย์ ผู้ช่วยกรรมการผู้อำนวยการ

  5. นางสาววราภรณ์ ศิริบุญมา ผู้อำนวยการสำนักพัฒนาทรัพย์สิน

  6. นางสาวกัลยา โตวรรธกวณิชย์ ผู้อำนวยการฝ่ายการขายและการตลาด

  7. นายสมบูรณ์ คุปติมนัส ผู้อำนวยการสำนักกฎหมาย

  8. นางสาวจรัญญา ตั้งบรรเจิดสุข ผู้อำนวยการสำนักทรัพยากรบุคคลและธุรการ

  9. นายวิทยา ภาณุมาภรณ์ ผู้อำนวยการสำนักตรวจสอบภายใน

  10. นายวิทิต วิศาลพัฒนะสิน ผู้อำนวยการสำนักบัญชี

  11. นางปรารถนา แพทย์สมาน ผู้อำนวยการสำนักการเงิน

12. กลุ่มครอบครัวชินวัตร* ผู้มีอำนาจควบคุม

(*กลุ่มครอบครัวชินวัตรประกอบด้วย 1.คุณหญิงพจมาน ชินวัตร 2.นางสาวพินทองทา ชินวัตร
3.นางสาวแพทองธาร ชินวัตร ถือหุ้นรวมกันจำนวน 195,234,835 หุ้น)

9.2 การสรรหากรรมการ

คณะกรรมการบริษัท รับผิดชอบในการสรรหากรรมการใหม่ที่มีคุณสมบัติและประสบการณ์ตามที่บริษัทฯ
ต้องการ กรรมการผู้นั้นต้องมีเวลาอย่างเพียงพอ อุทิศความรู้ ความสามารถ
ปฏิบัติหน้าที่ให้แก่บริษัทฯ
โดยมอบหมายให้คณะอนุกรรมการสรรหาทำหน้าที่ในการสรรหากรรมการเพื่อเสนอให้คณะ

กรรมการบริษัท อนุมัติ และหรือเสนอขออนุมัติแต่งตั้งต่อที่ประชุมผู้ถือหุ้น
ตามหลักเกณฑ์และวิธีการที่กำหนดอยู่ในข้อบังคับของบริษัทฯ สรุปดังนี้

  1. ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
  3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน
  1 ใน 3 โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
  ให้ใช้วิธีจับฉลากกันว่าผู้ใดจะออก ส่วนปีหลัง ๆ ต่อไป
  ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
  และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

  2.
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
  3 ใน 4 ของกรรมการที่เหลืออยู่
  เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
  พระราชบัญญัติบริษัทมหาชนจำกัด พ.ศ. 2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

  3. ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

  3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1 เพื่อที่จะเลือกตั้งบุคคล

คนเดียวหรือหลายคนเป็นกรรมการก็ได้ ในกรณีที่เลือกตั้งบุคคลหลายคนเป็น

กรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

  3.3 บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ

  เท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคลซึ่งได้รับการ

  เลือกตั้งในลำดับถัดลงมามีคะแนนเสียงเท่ากัน เกินจำนวนกรรมการที่จะพึงมีหรือจะ

  พึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

อนึ่ง บริษัทฯ ไม่ได้กำหนดจำนวนครั้งสูงสุดของกรรมการที่ถูกแต่งตั้งกลับเข้ามาเป็นกรรมการใหม่ได้
รวมทั้งไม่ได้กำหนดคุณสมบัติในเรื่องอายุของกรรมการ

9.3 ค่าตอบแทนกรรมการและผู้บริหาร

บริษัทฯมีนโยบายในการกำหนดค่าตอบแทนให้กรรมการในลักษณะที่เทียบได้กับอุตสาหกรรม
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน โดยในปี 2547 มีการจ่ายค่าตอบแทน ดังนี้

1.  ค่าตอบแทนคณะกรรมการบริษัท สำหรับงวดสิ้นสุด 31 ธันวาคม 2547 เท่ากับ4.70 ล้านบาท
    เป็นค่าตอบแทนที่จ่ายให้กับประธานกรรมการ กรรมการ และกรรมการอิสระ

  รายชื่อกรรมการ จำนวนเงิน (บาท)

  1. ดร.ชัยวัฒน์ วิบูลย์สวัสดิ์ 1,500,000

  2. นางบุษบา ดามาพงศ์ -

  3. นายสุรเธียร จักรธรานนท์ -

  4. นางเพ็ญโสม ดามาพงศ์ 300,000

  5. นางสาวปราณี เวชพฤกษ์พิทักษ์ 640,000

  6. นายพงศ์กิจ สุทธิพงศ์ 580,000

  7. นายกริช อัมโภชน์ 610,000

  8. นายรัฐ กิตติเวชโอสถ 550,000

  9. นายสมพงศ์ นครศรี 520,000

* ค่าตอบแทน ประกอบด้วย เงินเดือน โบนัส และเบี้ยประชุม
(ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของ SC จำนวน 2 ท่าน)

  2. ค่าตอบแทนรวมของคณะผู้บริหาร จำนวน 11 ท่าน จำนวน 30.01 ล้านบาท* ประกอบด้วย
  เงินเดือน โบนัส กองทุนสำรองเลี้ยงชีพ และ ผลตอบแทนอื่น

* ค่าตอบแทนของคณะผู้บริหารที่จ่ายจริงสูงกว่าค่าตอบแทนของคณะผู้บริหารตามงบการเงินปี 2547
ซึ่งแสดงไว้จำนวน 29.10 ล้านบาท เนื่องจากการประมาณการโบนัสประจำปี 2547
ต่ำกว่าที่เกิดขึ้นจริง

ประธานกรรมการและประธานกรรมการบริหาร

บริษัทฯ
มีนโยบายในการแบ่งแยกหน้าที่ความรับผิดชอบของประธานกรรมการและประธานกรรมการบริหาร
โดยไม่เป็นบุคคลเดียวกัน
เพื่อให้มีการถ่วงดุลอำนาจโดยแยกหน้าที่การกำกับดูแลการบริหารงานออกจากกัน

  ประธานกรรมการบริษัท
  เป็นผู้รับผิดชอบในฐานะผู้นำของคณะกรรมการบริษัทนอกจากนี้ยังมีหน้าที่ในฐานะเป็นประธานการประชุมคณะกรรมการบริษัท
  และการประชุมผู้ถือหุ้น

  ประธานกรรมการบริหาร เป็นหัวหน้าและผู้นำคณะผู้บริหารของบริษัทรับผิดชอบต่อ
  คณะกรรมการบริษัท ในการบริหารจัดการ เพื่อให้บรรลุตามแผนที่วางไว้

การประชุมคณะกรรมการบริษัท

  คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง และจัดประชุมเพิ่มตาม

ความจำเป็น
ในการประชุมประธานกรรมการบริษัททำหน้าที่ดูแลจัดสรรเวลาให้อย่างเพียงพอที่ฝ่ายบริหาร

จะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
กรรมการทุกท่านมีอิสระในความคิดเห็นและเสนอวาระการประชุม

เลขานุการคณะกรรมการบริษัท มีหน้าที่ในการนัดหมาย
จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
และทำหน้าที่บันทึกรายงานการประชุม

ในปี 2547 ที่ผ่านมา คณะกรรมการบริษัท คณะกรรมการบริหาร รวมทั้งคณะกรรมการชุดย่อย 3
คณะ ได้แก่ คณะกรรมการตรวจสอบ คณะอนุกรรมกรรมการกำหนดค่าตอบแทน และ
คณะอนุกรรมการสรรหา มีจำนวนการประชุมคณะกรรมการ ดังนี้

+-------------------+--------+--------+--------+----------+---------+
| รายชื่อคณะกรรมการ   | จำนว   |        |        |          |         |
|                   | นครั้งกา |        |        |          |         |
|                   | รประชุม |        |        |          |         |
|                   | /      |        |        |          |         |
|                   | จำนวน  |        |        |          |         |
|                   | ครั้งที่ร่ว |        |        |          |         |
|                   | มประชุม |        |        |          |         |
+-------------------+--------+--------+--------+----------+---------+
|                   | คณะก   | คณะก   | คณะก   | คณะอ     | คณะอน   |
|                   | รรมการ | รรมการ | รรมการ | นุกรรมการ | ุกรรมการ |
|                   |        |        |        |          |         |
|                   | บริษัท   | บริหาร  | ต      | กำหนด    | สรรหา   |
|                   |        |        | รวจสอบ | ค่าตอบแทน |         |
+-------------------+--------+--------+--------+----------+---------+
| 1. ดร.ชัยวัฒน์       | 6/6    | 14/14  | 9/9    | 1/1      | 1/1     |
| วิบูลย์สวัสดิ์          |        |        |        |          |         |
|                   | 6/6    | 14/14  | 9/9    | 1/1      | 1/1     |
| 2. นางบุษบา        |        |        |        |          |         |
| ดามาพงศ์           | 6/6    | 14/14  | 9/8    | 1/1      | 1/1     |
|                   |        |        |        |          |         |
| 3. นายสุรเธียร      | 6/6    | 14/13  |        |          |         |
| จักรธรานนท์         |        |        |        |          |         |
|                   | 6/6    |        |        |          |         |
| 4. นางเพ็ญโสม      |        |        |        |          |         |
| ดามาพงศ์           | 6/6    |        |        |          |         |
|                   |        |        |        |          |         |
| 5. นางสาวปราณี     | 6/6    |        |        |          |         |
| เวชพฤกษ์พิทักษ์       |        |        |        |          |         |
|                   | 6/6    |        |        |          |         |
| 6. นายพงศ์กิจ       |        |        |        |          |         |
| สุทธิพงศ์            | 6/6    |        |        |          |         |
|                   |        |        |        |          |         |
| 7. นายกริช อัมโภชน์  |        |        |        |          |         |
|                   |        |        |        |          |         |
| 8. นายรัฐ          |        |        |        |          |         |
| กิตติเวชโอสถ        |        |        |        |          |         |
|                   |        |        |        |          |         |
| 9. นายสมพงศ์ นครศรี |        |        |        |          |         |
+-------------------+--------+--------+--------+----------+---------+

9.4 การกำกับดูแลกิจการ

คณะกรรมการบริษัทฯ ให้ความสำคัญเกี่ยวกับการกำกับดูแลกิจการที่ดี
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจในระยะยาว
และช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทฯ ได้สะดวก
รวดเร็ว และเท่าเทียมกัน บริษัทฯ จึงได้กำหนดนโยบายเกี่ยวกับการกำกับดูแลกิจการขึ้น
โดยเน้นในเรื่องกรรมการบริษัท ความโปร่งใสในการดำเนินกิจการและการเปิดเผยข้อมูล
และตั้งใจปฏิบัติตามนโยบายการกำกับดูแลกิจการดังกล่าว

บริษัทฯ ได้ปฏิบัติตามหลักการการกำกับดูแลกิจการที่ดี 15 ข้อ ดังต่อไปนี้

1.นโยบายเกี่ยวกับการกำกับดูแลกิจการ

บริษัทฯ เชื่อมั่นว่าระบบการบริหารจัดการที่ดี การมีคณะกรรมการบริษัทและผู้บริหารที่มีวิสัยทัศน์
มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญในการนำมาซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
มีความมั่นคงและเจริญเติบโตอย่างต่อเนื่อง ดังนั้นบริษัทฯ จึงได้กำหนดนโยบายการกำกับดูแลกิจการ
(Corporate Governance Policy) ขึ้นตามแนวทางที่ตลาดหลักทรัพย์แห่งประเทศไทยกำหนด
โดยครอบคลุมหลักสำคัญดังต่อไปนี้

1.  คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
    และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
    เพื่อให้เกิดการจัดการที่ดี

2.  การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3.  มีการเปิดเผยสารสนเทศอย่างครบถ้วน เพียงพอ เชื่อถือได้
    และทันเวลาแก่ผู้ที่เกี่ยวข้องทุกฝ่าย

4.  สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
    เพื่อลดความเสี่ยงที่อาจเกิดขึ้น

5.  บริษัทฯ มีการกำหนดปรัชญาและจรรยาบรรณบริษัทฯ ให้กรรมการ ผู้บริหาร
    และพนักงานทุกระดับยึดถือและนำไปปฏิบัติเป็นแนวทางเดียวกัน

2.  สิทธิและความเท่าเทียมกันของผู้ถือหุ้น

บริษัทฯมีหน่วยงานกำกับดูแลเพื่อให้การดำเนินการประชุมผู้ถือหุ้นเป็นไปตามกฏหมายและแนวทางการประชุมผู้ถือหุ้นที่กำหนดโดยตลาดหลักทรัพย์แห่งประเทศไทย
ทั้งนี้ในการประชุมผู้ถือหุ้นบริษัทฯได้จัดส่งหนังสือเชิญประชุมพร้อมทั้งข้อมูลประกอบการประชุมในวาระต่างๆอย่างเพียงพอให้ผู้ถือหุ้นทราบล่วงหน้าไม่น้อยกว่า
14 วันก่อนวันประชุมผู้ถือหุ้น
รวมทั้งมีความเห็นของคณะกรรมการในทุกวาระและมีการบันทึกการประชุมถูกต้องครบถ้วนเพื่อให้ผู้ถือหุ้นตรวจสอบได้

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ
ต่อที่ประชุมตามระเบียบวาระการประชุมและเรื่องที่เสนอ
รวมทั้งได้แจ้งให้ผู้ถือหุ้นรับทราบสิทธิในการลงคะแนน
และวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม
และส่งเสริมให้มีการแสดงความเห็นและซักถามในที่ประชุม

ในการประชุมผู้ถือหุ้นทุกครั้ง
จะแจ้งรายชื่อกรรมการอิสระในหนังสือนัดประชุมที่จะแต่งตั้งขึ้นอย่างน้อย 1 ท่าน
เป็นผู้รับมอบอำนาจออกเสียงแทนผู้ถือหุ้นที่ไม่สามารถเข้าร่วมประชุม

นอกจากนี้ บริษัทฯ ยังอำนวยความสะดวกให้ผู้ถือหุ้นในทุกๆ ด้าน
โดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ

3. สิทธิของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม และมีนโยบายที่จะดูแลให้ความมั่นใจ
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชนและสังคมโดยรวมอย่างเหมาะสม เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ ดำเนินไปด้วยดี
มีความมั่นคงและตอบสนองผลประโยชน์ที่เป็นธรรมแก่ทุกฝ่าย

4. การประชุมผู้ถือหุ้น

ในการประชุมผู้ถือหุ้นทุกครั้ง บริษัทฯ ได้กำหนดให้กรรมการบริษัททุกท่าน
โดยเฉพาะอย่างยิ่งประธานกรรมการบริษัท และประธานคณะกรรมการชุดย่อยเข้าร่วมประชุม
เพื่อตอบคำถามที่ประชุมผู้ถือหุ้น ซึ่งในการประชุมผู้ถือหุ้นปี 2547 มีกรรมการเข้าร่วมทั้งสิ้น 9 คน
รวมถึงประธานคณะกรรมการตรวจสอบ ประธานอนุกรรมการกำหนดค่าตอบแทน
และประธานคณะอนุกรรมการสรรหา
โดยประธานในที่ประชุมเปิดโอกาสให้ผู้ถือหุ้นมีสิทธิและความเท่าเทียมกันในการได้รับความสะดวก
สามารถตรวจสอบการดำเนินงานของบริษัทฯ สอบถาม แสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

ในปี 2547 บริษัทฯ จัดให้มีการประชุมสามัญผู้ถือหุ้น 1 ครั้ง เมื่อวันที่ 28 เม.ย. เวลา 14.00
น.ถึง 14.40 น. ที่อาคารชินวัตรทาวเวอร์ 3 ถนนวิภาวดีรังสิต
ซึ่งมีการพิจารณาลงคะแนนเสียงเรียงลำดับตามวาระที่กำหนดไว้
และได้รับความเห็นชอบจากผู้ถือหุ้นทุกวาระ

5. ภาวะผู้นำและวิสัยทัศน์

คณะกรรมการบริษัท เป็นผู้มีส่วนในการกำหนดวิสัยทัศน์ นโยบายทางการดำเนินงานของบริษัท
และมีความเป็นอิสระในการตัดสินใจ โดยมุ่งมั่นที่จะให้บริษัทฯ
เป็นองค์กรขั้นนำของประเทศที่เป็นผู้นำในการบริหารจัดการและพัฒนาอสังหาริมทรัพย์อย่างครบวงจร
เน้นความเป็นมืออาชีพ โดยใช้นวัตกรรมและเทคโนโลยี เพื่อประโยชน์ที่ดีขึ้นแก่ลูกค้า
รวมทั้งเกิดประโยชน์สูงสุดแก่บริษัทและผู้ถือหุ้นโดยรวม
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
มีระบบแบ่งแยกบทบาทหน้าที่รับผิดชอบระหว่างคณะกรรมการกับฝ่ายบริหาร
และระหว่างคณะกรรมการกับผู้ถือหุ้นอย่างชัดเจน
รวมทั้งดูแลให้มีกระบวนการประเมินความมีประสิทธิผลของระบบการควบคุมภายใน
ระบบกำกับดูแลกิจการ การตรวจสอบภายใน การบริหารความเสี่ยง การรายงานทางการเงิน
และคณะกรรมการได้จัดให้มีกลไกในการกำกับดูแลติดตาม
และประเมินผลการปฏิบัติงานของฝ่ายบริหารให้บรรลุตามนโยายที่กรรมการได้กำหนดไว้

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์ เป็นนโยบายของบริษัทฯ ที่ห้ามไม่ให้กรรมการ ผู้บริหาร
และพนักงานใช้โอกาสจากการเป็นกรรมการ ผู้บริหาร หรือพนักงานในบริษัท
แสวงหาผลประโยชน์ส่วนตัว หรือของครอบครัว หรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม หลีกเลี่ยงการทำรายการทีเกี่ยวโยงกับตนเอง
ยกเว้นในกรณีที่จำเป็นเพื่อประโยชน์ของบริษัทฯ
ภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
จึงกำหนดเป็นข้อปฏิบัติสำหรับกรรมการ ผู้บริหาร และพนักงานของบริษัทฯ
ตามนโยบายการกำกับดูแลกิจการที่กำหนดขึ้น
และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
คณะกรรมการบริษัทจะพิจารณาความเหมาะสมอย่างรอบคอบทุกครั้ง
รวมทั้งปฏิบัติตามหลักเกณฑ์ของตลาดหลักทรัพย์
โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
และได้เปิดเผยรายละเอียด มูลค่ารายการ คู่สัญญา เหตุผลหรือความจำเป็นไว้ในรายงานประจำปี
และแบบแสดงรายการข้อมูลประจำปีแล้ว

7. จริยธรรมธุรกิจ

บริษัทฯ มีการกำหนดปรัชญาและจรรยาบรรณบริษัท ไว้เป็นลายลักษณ์อักษรอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์ สุจริต
และเที่ยงธรรม ทั้งการปฏิบัติต่อบริษัท และผู้มีส่วนได้เสียทุกกลุ่ม สาธารณชนและสังคม
ให้ผู้ที่เกี่ยวข้องจะได้ถือนำไปปฏิบัติ
โดยบริษัทจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย

  ในปี 2547 บริษัทได้เผยแพร่คู่มือจรรยาบรรณบริษัทฯ และประกาศลงในระบบ Intranet ของ

บริษัท เพื่อเผยแพร่ให้พนักงานทุกระดับรับทราบอย่างทั่วถึง
รวมทั้งได้มีการอบรมทำความเข้าใจให้กับผู้บริหาร
โดยมีการติดตามการปฏิบัติตามแนวทางดังกล่าวอย่างจริงจัง ซึ่งผู้บริหารและผู้บังคับบัญชามีหน้าที่

ในการสอดส่อง ดูแล และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนด
และประพฤติตนเป็นแบบอย่างที่ดี

8. การถ่วงดุลของกรรมการที่ไม่เป็นผู้บริหาร

การแต่งตั้งคณะกรรมการบริษัทฯ เป็นไปตามข้อตกลงของผู้ถือหุ้น โดยมีคณะกรรมการจำนวน 9 ท่าน
ประกอบด้วย

: กรรมการที่เป็นผู้บริหาร 2 ท่าน

: กรรมการที่ไม่ได้เป็นผู้บริหาร 4 ท่าน

: การมการที่เป็นอิสระ 3 ท่าน

กรรมการที่เป็นอิสระมีจำนวน 1 ใน 3 ของกรรมการทั้งคณะ
เพื่อช่วยรักษาสมดุลของการกำกับดูแลและการบริหาร โดยมีกรรมการผู้มีอำนาจผูกพัน คือ นางบุษบา
ดามาพงศ์ นายสุรเธียร จักรธรานนท์

นางเพ็ญโสม ดามาพงศ์ กรรมการสองในสามท่านลงนามร่วมกันและประทับตราสำคัญของบริษัทฯ

9. การรวมหรือแยกตำแหน่ง

ประธานกรรมการของบริษัทฯ
ไม่เป็นบุคคลเดียวกันกับประธานกรรมการบริหารและไม่มีความสัมพันธ์ใดๆ กับฝ่ายบริหาร
เพื่อแบ่งแยกหน้าที่ในการกำหนดนโยบายกำกับดูแลและการบริหารงานประจำ
โครงสร้างคณะกรรมการของบริษัทประกอบด้วย กรรมการที่เป็นอิสระเท่ากับ 1 ใน 3
ของกรรมการทั้งคณะ ซึ่งทำให้เกิดการถ่วงดุลและการสอบทานการบริหารงาน
บริษัทได้กำหนดบทบาทและความรับผิดชอบที่แยกชัดเจนระหว่างประธานกรรมการและประธานกรรมการบริหาร

10. ค่าตอบแทนกรรมการและผู้บริหาร

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกับอุตสาหกรรมและสูงเพียงพอที่จะดูแลและรักษากรรมการที่มีคุณสมบัติที่ต้องการและได้ขออนุมัติจากที่ประชุมผู้ถือหุ้นแล้ว
โดยคณะอนุกรรมการกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการ

11. การประชุมคณะกรรมการ

คณะกรรมการบริษัทมีกำหนดการประชุม อย่างน้อยไตรมาสละ 1 ครั้ง
และมีการประชุมเพิ่มตามความจำเป็น โดยมีการกำหนดวาระชัดเจนล่วงหน้า
เป็นระเบียบวาระพร้อมเอกสารประกอบการประชุมที่เพียงพอแนบกับหนังสือเชิญประชุมให้แก่กรรมการทุกท่านก่อนการประชุมไม่น้อยกว่า
7 วัน เพื่อให้คณะกรรมการบริษัทได้มีเวลาศึกษาล่วงหน้า
เว้นแต่กรณีมีเหตุจำเป็นเร่งด่วนและมีการบันทึกรายงานการประชุมและจัดเก็บรวบรวมเอกสารรายงานที่รับรองแล้ว
เพื่อใช้ในการอ้างอิงและสามารถตรวจสอบได้

ในการประชุม ประธานกรรมการได้จัดสรรเวลาให้อย่างเพียงพอสำหรับกรรมการที่จะอภิปราย
ซักถาม
ชี้แนะในประเด็นสำคัญแก่ฝ่ายบริหารและกรรมการทุกท่านซึ่งมีความเป็นอิสระในการแสดงความคิดเห็นทุกประการ

12. คณะอนุกรรมการ

คณะกรรมการบริษัท ได้แต่งตั้งคณะอนุกรรมการ เพื่อช่วยในการกำกับดูแลกิจการของบริษัทฯ
(โปรดดูรายละเอียดในหัวข้อ “คณะกรรมการ”)

13. ระบบการควบคุมภายใน การตรวจสอบภายใน และการบริหารความเสี่ยง

การควบคุมภายใน

บริษัทฯ ได้ให้ความสำคัญต่อระบบควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ จึงได้กำหนดภาระ หน้าที่
อำนาจการดำเนินการของผู้ปฏิบัติงาน ผู้บริหารไว้เป็นลายลักษณ์อักษรอย่างชัดเจน
เพื่อให้เกิดการควบคุมดูแลการใช้ทรัพย์สินของบริษัทฯ ให้เกิดประโยชน์สูงสุด
และมีการแบ่งแยกหน้าที่อย่างชัดเจน

บริษัทฯ ได้จัดให้มีระบบการควบคุมภายในซึ่งอ้างอิงตามมาตรฐานสากลของ COSO (The
Committee Of Sponsoring Organizations Of the Treadway Commission)
ที่ครอบคลุมทุกด้าน ทั้งด้านการเงิน การดำเนินงาน และการกำกับดูแลการปฏิบัติงาน
โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่า หากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

2.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

3.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

4.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

5.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

บริษัทฯ ใหัความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ครบทั้ง 5 องค์ประกอบของ COSO ดังต่อไปนี้

1.  มีสภาพแวดล้อมของการควบคุมที่ดี (Control Environment)

บริษัทฯ
ส่งเสริมให้เกิดการควบคุมภายในโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีการจัดโครงสร้างขององค์กรอย่างเหมาะสม กำหนดหน้าที่และความรับผิดชอบอย่างชัดเจน
มีการกำหนดเป้าหมายการดำเนินธุรกิจที่วัดผลได้
รวมทั้งมีการกำหนดนโยบายและระเบียบปฏิบัติที่เป็นลายลักษณ์อักษร
ทั้งด้านการเงินและการบริหารทั่วไป

2.  มีกระบวนการประเมินความเสี่ยงที่เหมาะสม (Risk Assessment)

บริษัทฯ มีการจัดตั้งคณะกรรมการบริหารความเสี่ยง ซึ่งประกอบด้วยผู้บริหารของหน่วยงานหลัก
ซึ่งเป็นผู้ประเมินความเสี่ยงที่อาจจะมีผลกระทบต่อการดำเนินธุรกิจ วิเคราะห์ผลกระทบ
โอกาสจะเกิดความเสี่ยงนั้นๆ และกำหนดมาตรการเพื่อลดความเสี่ยงให้อยู่ในระดับที่เหมาะสม
(Management of Risk) ซึ่งได้มีการ
อบรมการบริหารความเสี่ยงให้ผู้บริหารและพนักงานได้รับทราบเพื่อเป็นแนวทางในการปฏิบัติงาน
โดยกำหนดให้สำนักตรวจสอบทำหน้าที่ติดตามผลการปฏิบัติงานตามแผนการบริหารความเสี่ยง

3.  การมีกิจกรรมควบคุมที่ดี (Control Activities)

บริษัทฯ ได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของงานอย่างชัดเจน
เพื่อให้เกิดการสอบทานงานซึ่งกันและกัน
มีการกำหนดอำนาจหน้าที่ในการอนุมัติรายการและวงเงินของแต่ละระดับเป็นลายลักษณ์อักษรอย่างเป็นขั้นตอน
มีการดูแลป้องกันทรัพย์สินของกิจการไม่ให้สูญหาย หรือใช้ไปในทางที่ไม่เหมาะสม
และมีคณะกรรมการตรวจสอบเป็นผู้พิจารณาอนุมัติการทำธุรกรรมกับผู้ถือหุ้นรายใหญ่ กรรมการ
ผู้บริหารหรือผู้ที่เกี่ยวข้องกับบุคคลดังกล่าว

4.  มีระบบสารสนเทศและการสื่อสารข้อมูลที่ดี (Information and Communication)

บริษัทฯ มีระบบข้อมูลเพื่อประกอบการตัดสินใจได้อย่างเหมาะสมเพียงพอ ถูกต้อง
เข้าใจง่ายและทันต่อเหตุการณ์ทั้งต่อกรรมการ ผู้บริหาร พนักงาน ผู้ถือหุ้นหรือผู้ที่เกี่ยวข้อง
โดยผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และมีระเบียบการรักษาความปลอดภัยระบบคอมพิวเตอร์และข้อมูลสารสนเทศ นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศ เพื่อป้องกันข้อมูลสูญหาย

5.  มีระบบการติดตามและการประเมินผลที่ดี (Monitoring and Evaluation)

บริษัทฯ มีการประชุมคณะกรรมการบริษัทอย่างน้อยปีละ 4 ครั้ง
และมีการประชุมคณะกรรมการบริหารร่วมกับผู้บริหารอย่างสม่ำเสมอทุกเดือน
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่
รวมทั้งจัดให้มีการรายงานผลการตรวจสอบภายในต่อคณะกรรมการตรวจสอบเพื่อรายงานต่อคณะกรรมการบริษัทในทุกไตรมาส

การตรวจสอบภายใน

บริษัทฯ มีสำนักตรวจสอบภายใน ซึ่งรายงานตรงต่อคณะกรรมการตรวจสอบ ทำหน้าที่ตรวจสอบ
ติดตาม ควบคุม ประเมินผลและให้คำปรึกษาแนะนำ เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing)

การบริหารความเสี่ยง

คณะกรรมการบริษัท ได้ให้ความสำคัญเกี่ยวกับการบริหารความเสี่ยงเป็นอย่างมาก
โดยได้จัดให้มีการบริหารความเสี่ยงเพื่อลดความเสียหายที่อาจเกิดขึ้นและเป็นหลักประกันของการดำรงอยู่ของกิจการอย่างมั่นคง
โดยได้มีการแต่งตั้งคณะกรรมการบริหารความเสี่ยง
เพื่อทำหน้าที่กำหนดขอบเขตและนโยบายในการบริหารความเสี่ยงของบริษัทฯ
และพัฒนาระบบบริหารความเสี่ยงที่มีประสิทธิภาพ

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัท เอสซี แอสเสท คอร์ปอเรชั่น จำกัด (มหาชน)
เป็นผู้รับผิดชอบต่องบการเงินและงบการเงินรวมของบริษัทฯ และบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน
เพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบการควบคุมภายใน
และให้มีการดำรงรักษาไว้ซึ่งระบบการบริหารความเสี่ยงที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
ตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินและงบการเงินรวมของบริษัทฯ และบริษัทย่อยได้รับการตรวจสอบโดยผู้สอบบัญชีของบริษัท
คือ บริษัทสำนักงาน เอ เอ็ม ซี จำกัด ในการตรวจสอบนั้นทางคณะกรรมการบริษัทฯ
ได้สนับสนุนข้อมูลและเอกสารต่างๆ
เพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชีโดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลได้ว่า งบการเงินและงบการเงินรวมของ บริษัท เอสซี
แอสเสท คอร์ปอเรชั่น จำกัด (มหาชน) และบริษัทย่อย สำหรับปีสิ้นสุด วันที่ 31 ธันวาคม 2547
มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไป
และปฏิบัติถูกต้องตามกฎหมายและระเบียบกฎเกณฑ์ที่เกี่ยวข้อง

15. ความสัมพันธ์ของผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั่วถึงและทันเวลาทั้งข้อมูลทางการเงิน ผลการดำเนินงานและข้อมูลอื่นใด
เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
ตลอดจนผ่านทาง Web Site ของบริษัทฯ พร้อมทั้งจัดตั้งหน่วยงานนักลงทุนสัมพันธ์ (Investor
Relations) เพื่อให้บริการข้อมูลข่าวสาร ประชาสัมพันธ์กิจกรรมต่างๆ ของบริษัทฯ
ที่เป็นประโยชน์ให้ผู้ลงทุน ผู้ถือหุ้น นักวิเคราะห์และประชาชนทั่วไป
และเปิดเผยข้อมูลแก่ตลาดหลักทรัพย์ ทั้งนี้เพื่อให้มั่นใจว่าได้ปฏิบัติตามระเบียบ
ข้อบังคับของกฎหมายที่เกี่ยวข้องอย่างครบถ้วน

ทั้งนี้ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่โทร.0-2949-2325-6
หรืออีเมล์ที่ ir@scasset.com หรือค้นหาข้อมูลที่ www.scasset.com

9.5 การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า คู่ค้า
ผู้ถือหุ้นและผู้ลงทุน ในเรื่องเกี่ยวกับการใช้ข้อมูลภายใน
ซึ่งได้กำหนดแนวทางไว้ในจรรยาบรรณบริษัทฯ (Code of Ethics)
และมีระบบการรักษาความปลอดภัยระบบคอมพิวเตอร์และข้อมูลสารสนเทศ ให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผย หรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตน หรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย

นอกจากนี้บริษัทฯ มีนโยบายห้ามกรรมการ ผู้บริหาร และพนักงาน ซื้อขายหลักทรัพย์ของกลุ่มบริษัทฯ
โดยใช้ข้อมูลภายในของบริษัทฯ ที่มีสาระสำคัญและยังไม่ได้เปิดเผยต่อสาธารณชน
เพื่อประโยชน์ของตนเองและผู้อื่น
และมีนโยบายให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน

9.6 บุคลากร

จำนวนพนักงาน

  (หน่วย : คน)

+-----------------+-------------------------+-------------------------+
| ลำดับ            | สายงาน                  | 31 ธันวาคม 2547          |
+-----------------+-------------------------+-------------------------+
| 1.              | พัฒนาธุรกิจ                | 3                       |
+-----------------+-------------------------+-------------------------+
| 2.              | พัฒนาทรัพย์สิน              | 23                      |
+-----------------+-------------------------+-------------------------+
| 3.              | การตลาดและการขาย        | 31                      |
+-----------------+-------------------------+-------------------------+
| 4.              | บริหารการก่อสร้าง          | 42                      |
+-----------------+-------------------------+-------------------------+
| 5.              | บริหารทรัพย์สิน             | 49                      |
+-----------------+-------------------------+-------------------------+
| 6.              | สนับสนุน                  | 86                      |
+-----------------+-------------------------+-------------------------+
|                 | รวม                     | 234                     |
+-----------------+-------------------------+-------------------------+

โดยมีค่าตอบแทนของบุคลากรของบริษัทและบริษัทย่อยประกอบด้วย เงินเดือน โบนัส และเงินสมทบกองทุนสำรองเลี้ยงชีพ และผลประโยชน์ตอบแทนอื่นๆ เช่นเบี้ยเลี้ยงการเดินทาง ฯลฯ รวมทั้งสิ้น 73.28 ล้านบาท

(ค่าตอบแทนพนักงานที่จ่ายจริงสูงกว่าค่าตอบแทนพนักงานตามงบการเงินปี 2547 ซึ่งแสดงไว้จำนวน
72.56 ล้านบาท เนื่องจากการประมาณการโบนัสประจำปี 2547 ต่ำกว่าที่เกิดขึ้นจริง)

นโยบายการพัฒนาพนักงาน

บริษัทฯเห็นคุณค่าของทรัพยากรบุคคล ซึ่งเป็นปัจจัยหลักในการสร้างความสามารถในการแข่งขัน
และความสำเร็จขององค์กร
บริษัทฯจึงมุ่งมั่นในการพัฒนาความรู้ความสามารถและศักยภาพของบุคลากร

อย่างจริงจังและต่อเนื่อง
เพื่อเพิ่มประสิทธิภาพการทำงานของพนักงานให้สูงขึ้นและสามารถทำงานได้เต็มศักยภาพ
ให้สอดคล้องกับการเปลี่ยนแปลงและการแข่งขันทางธุรกิจอย่างมีประสิทธิภาพ

นโยบายการฝึกอบรมและพัฒนาของบริษัทฯ จะพิจารณาจากปัจจัยหลักๆ ได้แก่

-   ความต้องการทางธุรกิจ ซึ่งเป็นไปตามทิศทางของบริษัทฯ ในแต่ละปี

-   ความจำเป็นในการฝึกอบรม โดยคำนึงถึงความสามารถที่พนักงานต้องมี
    และต้องใช้เพื่อการปฏิบัติงาน

บริษัทฯ จัดหลักสูตรการฝึกอบรมเป็นประเภทต่างๆ ดังนี้

1.  การฝึกอบรมด้านการจัดการ (Managerial Training)
    เป็นหลักสูตรเกี่ยวกับการบริหารจัดการสำหรับผู้บริหารทุกระดับ เช่น ABCD Program,
    Strategic Management และ Project Management

2.  การฝึกอบรมด้านวิชาชีพ (Functional Training)
    เป็นหลักสูตรที่เกี่ยวข้องกับการปฏิบัติงาน ของแต่ละสายวิชาชีพ เช่น
    ภาษีสำหรับธุรกิจอสังหาริมทรัพย์ สำหรับพนักงานบัญชี และ Building Maintenance
    สำหรับพนักงานสายวิชาชีพช่าง

3.  การฝึกอบรมด้านความปลอดภัย (Safety Training)
    เป็นหลักสูตรที่สร้างความรู้ความเข้าใจ รวมถึงการซักซ้อมการปฎิบัติจากเหตุการจำลอง
    เพื่อให้เกิดความปลอดภัยและถูกต้องตามหลักมาตรฐาน เช่น การผจญเพลิงเบื้องต้น
    การซ้อมหนีไฟ

4.  การฝึกอบรมด้านคอมพิวเตอร์ (Computer Training)
    เป็นหลักสูตรที่พัฒนาทักษะการใช้คอมพิวเตอร์ และนำมาประยุกต์กับงานให้เกิดความคล่องตัว

5.  การฝึกอบรมด้านภาษา (Languages Training)
    เป็นหลักสูตรเพื่อเสริมทักษะและพัฒนาทางด้านภาษา
    เพื่อให้พนักงานสามารถนำไปใช้งานได้จริง เช่น ภาษาอังกฤษเพื่อธุรกิจ

6.  การฝึกอบรมการให้บริการ (Service Training)
    เพื่อฝึกทักษะการให้บริการกับพนักงานที่ทำหน้าที่ Front Line

นอกจากการอบรมดังกล่าวแล้ว
บริษัทฯจะเตรียมความพร้อมให้กับพนักงานทุกคนที่เข้ามาร่วมงานกับบริษัทฯโดยการจัดอบรมปฐมนิเทศสำหรับพนักงานใหม่(Orientation)
และจัดให้มีระบบพี่เลี้ยง (Mentor)
เพื่อดูแลพนักงานเข้าใหม่ทุกคนให้สามารถทำงานและปรับตัวให้เข้ากับวัฒนธรรมของบริษัทฯได้เป็นอย่างดี
การจัดอบรมของบริษัทจะมีทั้งการจัดทำการอบรมภายในและส่งพนักงานไปอบรมภายนอก
นอกจากนี้บริษัทฯ ยังส่งเสริมและสนับสนุนให้พนักงานศึกษาหาความรู้เพิ่มเติม
โดยจัดสรรงบประมาณและสถานที่เพื่อสร้างเสริมบรรยากาศเรียนรู้ให้แก่พนักงาน เช่น จัดห้องสมุด
มีระบบInternet และ Intranet ที่เป็นช่องทางการศึกษา ค้นคว้า
และศึกษาหาความรู้ได้อย่างกว้างขวางสำหรับพนักงานแต่ละคน
รวมถึงการให้ทุนการศึกษาระดับปริญญาโทสำหรับพนักงานและผู้บริหาร